Előterjesztés

Tiszavasvári Város Önkormányzata Képviselő-testülete

2018. június 28-án

tartandó ülésére

Az előterjesztés tárgya: **a kiadások készpénzben történő teljesítésének eseteiről szóló önkormányzati rendelet megalkotása**

Melléklet:

A napirend előterjesztője: Badics Ildikó jegyző

Az előterjesztést készítette: Köblös Máté

Az előterjesztés ügyiratszáma: TPH/13142/2018

Az előterjesztést véleményező bizottságok a hatáskör megjelölésével:

|  |  |
| --- | --- |
| Bizottság | Hatáskör |
| Pénzügyi és Ügyrendi Bizottság | SZMSZ 3. melléklet 1.22 pont |
|  |  |
|  |  |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |
|  |  |
|  |  |

Egyéb megjegyzés:

Tiszavasvári, 2018. június 25.

Köblös Máté

témafelelős

**Tiszavasvári Város Jegyzőjétől**

*4440 Tiszavasvári, Városháza tér 4. sz.*

*Tel.: 42/520-500 Fax.: 42/275–000 e–mail: tvonkph@tiszavasvari.hu*

Témafelelős: Köblös Máté

**Előterjesztés**

– a Képviselő-testület részére –

**A kiadások készpénzben történő teljesítésének eseteiről szóló önkormányzati rendelet megalkotása**

**Tisztelt Képviselő-testület!**

Az államháztartásról szóló 2011. évi CXCV. törvény (a továbbiakban: Áht.) 85.§-a szerint a bevételek beszedésekor, a kiadások teljesítésekor lehetőség szerint készpénzkímélő fizetési módokat kell alkalmazni. A kiadások készpénzben történő teljesítésére csak jogszabályban szabályozott esetekben kerülhet sor.

Az Áht. 109.§ (6) bekezdés szerint felhatalmazást kap a helyi önkormányzat, hogy rendeletben állapítsa meg a kiadások készpénzben történő teljesítésének eseteit.

Az államháztartásról szóló törvény végrehajtásáról szóló 368/20111.(XII.31.) Kormány rendelet (a továbbiakban: Ávr.) 148.§ (3) bekezdése szabályozza az államháztartás központi alrendszerébe tartozó költségvetési szervek készpénzben történő kifizetéseit. Az Önkormányzati alrendszerre vonatkozóan hasonló szabályozás nincs.

A rendelet tervezetben felsorolt készpénz kifizetési lehetőségek kiválasztásánál figyelembe vettük az előző bekezdésben hivatkozott szabályozásban foglaltakat, valamint Önkormányzatunk működési sajátosságait.

Az Áht. felhatalmazása alapján a kiadások kézpénzben történő teljesítésének eseteiről szóló önkormányzati rendelet megalkotására teszek javaslatot. A rendelet hatályát szükséges kiterjeszteni Tiszavasvári Város Önkormányzata költségvetési szerveire is.

**Előzetes hatásvizsgálat**

A jogalkotásról szóló 2010. évi CXXX. törvény (Jat.) 17. §-a alapján előzetes hatásvizsgálatot végeztem, melyben felmértem a szabályozás várható következményeit. Az előzetes hatásvizsgálat megállapításai a következők:

**Társadalmi, gazdasági, hatások**

Az egységes szabályozás elősegíti a mindenkori költségvetés átlátható és hatékony végrehajtását

**Környezeti és egészségügyi következmények**

A tervezetben foglaltaknak környezeti és egészségügyi következményei, hatásai nincsenek.

**Adminisztratív terheket befolyásoló hatások**

Adminisztratív terheket befolyásoló hatása nincs.

**A jogszabályok megalkotásának szükségessége, a jogalkotás elmaradásának várható következményei**

Az államháztartásról szóló 2011. évi CXCV. törvény 109.§ (6) bekezdése és a 85. § teszi lehetővé illetve szükségessé a rendelet megalkotását. Rendelet megalkotásának elmaradása a Kormányhivatal törvényességi felügyeleti eljárását vonhatja maga után.

**A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, tárgyi, szervezeti és pénzügyi feltételek rendelkezésre állnak.

**Tisztelt Képviselő-testület!**

A fentiek alapján kérem az előterjesztés megvitatását és a rendelet-tervezet elfogadását.

Tiszavasvári, 2018. június 25.

Badics Ildikó

jegyző

**RENDELETTERVEZET**

**TISZAVASVÁRI VÁROS ÖNKORMÁNYZATA**

**Képviselő-testületének**

**../…...(…...) önkormányzati**

**rendelete**

**A kiadások készpénzben történő teljesítésének eseteiről szóló önkormányzati rendelet**

Tiszavasvári Város Önkormányzata Képviselő-testülete az Alaptörvény 32. cikk (1) bekezdés a.) pontjában meghatározott feladatkörében eljárva a 2011. évi CXCV. törvény 109.§ (6) bekezdésben kapott felhatalmazás alapján a Tiszavasvári Város Önkormányzata Szervezeti és Működési Szabályzatáról szóló 35/2014. (XI.28.) önkormányzati rendeletben biztosított véleményezési jogkörében illetékes Pénzügyi és Ügyrendi Bizottság véleményének kikérésével a következőket rendeli el:

**A rendelet hatálya**

**1.§** A rendelet hatálya kiterjed Tiszavasvári Város Önkormányzatára (továbbiakban: Önkormányzat), illetve az Önkormányzat fenntartásában működő költségvetési intézményekre.

**A készpénzben történő teljesítés rendje**

**2.§.(1)** Az Önkormányzat és a fenntartásában működő költségvetési szervek készpénzes kifizetéseik teljesítése érdekében készpénzt vehetnek fel a költségvetési bankszámlájukról és annak alszámláiról a házipénztári forgalom lebonyolítására.

**(2)** A házipénztárból a következő kifizetésekre igényelhető készpénz felvétele, illetve az alábbi kiadások teljesíthetők készpénzben:

* 1. Közfoglalkoztatással kapcsolatos személyi juttatás, munkába járáshoz kapcsolódó közlekedési költségtérítés, TB ellátás
  2. Intézményi ellátottak pénzbeli juttatásainak, ellátottak saját pénzeszközeinek kifizetése
  3. Illetményelőleg, fizetési előleg
  4. Diákmunka programmal kapcsolatos személyi juttatások és egyéb személyi jellegű kifizetések
  5. Munkavégzésre irányuló egyéb jogviszonyban nem saját foglalkoztatottnak fizetett juttatás kifizetése
  6. Szociális pénzbeli ellátások
  7. Természetes személy részére pénzbeli kártalanítás vagy kártérítés
  8. Egyéb külső személyi juttatások (például: egyszerűsített foglalkoztatás, reprezentáció, stb…)
  9. Belföldi, külföldi kiküldetés költségtérítése, napidíja
  10. Illetékbélyeg beszerzés
  11. Reklám és propaganda kiadások
  12. Tárgyi eszközök beszerzésének kiadásai
  13. Szolgáltatásokkal, készletbeszerzéssel kapcsolatos kiadások
  14. Karbantartással, működtetéssel, kisebb javítási munkálatokkal kapcsolatos kiadások
  15. Önkormányzati és Intézményi rendezvények kiadásai
  16. Készpénzelőleg
  17. Egyéb bruttó 200.000 Ft-ot meg nem haladó kisösszegű kifizetések

**(3)** A k) - q) pontig rögzített esetekben készpénzben történő kifizetés csak akkor alkalmazható, ha a szállító, eladó, partner elzárkózik a készpénz kímélő fizetési mód alkalmazásától, vagy az áru illetve szolgáltatás ellenértéke nem haladja meg a bruttó 200.000 Ft-ot.

**3.**§ Ez a rendelet 2018. június 30-án lép hatályba.

Tiszavasvári, 2018. június 25.

**Sipos Ibolya Badics Ildikó**

**általános helyettesítésre megbízott alpolgármester j e g y z ő**

**Kihirdetve:** 2018. június 29-én.

**Badics Ildikó**

**jegyző**

**Indoklás**

**Tiszavasvári Város Önkormányzata**

**Képviselő-testületének**

**A kiadások készpénzben történő teljesítésének eseteiről szóló önkormányzati rendelethez**

**Általános indoklás**

Az államháztartásról szóló 2011. évi CXCV. törvény (továbbiakban: ÁHT.) 109. § (6) bekezdésében kapott felhatalmazás alapján figyelembe véve az ÁHT 85.§-ában foglaltakat a helyi önkormányzat a kiadások készpénzben történő kifizetésének eseteit rendeletben köteles megállapítani.

**Részletes indoklás**

1. **§-hoz**

Azon szervezeteket, intézményeket rögzíti, melyek a rendelet hatálya alá tartoznak.

1. **§-hoz**

A készpénzben történő kifizetések lehetséges eseteiről rendelkezik.

1. **§-hoz**

A rendelet hatálybalépéséről rendelkezik.